**LIDL OTVORIO JOŠ DVE PRODAVNICE**

**Kompanija Lidl Srbija nastavila je širenje svoje prodajne mreže u našoj zemlji otvaranjem dve nove prodavnice. Danas je za potrošače otvorena treća Lidl prodavnica u Nišu, na adresi Bulevar svetog Pantelejmona 93B, i prva u zemunskom naselju Galenika, na adresi Dunavskih virova 38, čime je broj Lidl prodavnica porastao na ukupno 74 prodajna objekta širom Srbije.**

*„Sve više potrošača nam svakodnevno poklanja svoje poverenje, a naša misija ostaje ista, a to je da obezbedimo ponudu visokog kvaliteta po najpovoljnijim cenama na tržištu. Tome svedoče i aktivnosti snižavanja cena, koje će biti aktuelne i u novim prodavnicama – cene su tokom novembra u svim Lidl prodavnicama snižene za više od 50 proizvoda iz stalnog asortimana, a cene oko 20 proizvoda kućne hemije i kozmetike su i trajno smanjene“,* **istakla je Marija Kojčić ispred Korporativnih komunikacija Lidl Srbija.**

Sa novim prodavnicama, Lidl Srbija tim će se proširiti za oko 70 novih kolega, koje očekuju konkurentni uslovi rada, gde pored svakog plaćenog minuta rada i petodnevne radne nedelje postoji i veliki broj benefita, poput privatnog zdravstvenog osiguranja za sve zaposlene pod jednakim uslovima. Zaposleni u prodaji imaće priliku da u svojoj prvoj godini rada, dobiju i 13. platu kroz dve rate, 50% nakon 6 meseci rada, a pri navršenoj godini i drugih 50% od osnovne zarade.

Podsećamo, sve Lidl prodavnice građene su u skladu sa najmodernijim principima gradnje uz implementaciju održivih rešenja svetskog standarda. Zemunska prodavnica, smeštena u naselju Galenika, poseduje parking u prizemlju objekta, tako da se prodajni prostor nalazi na spratu. Takođe, na parkingu su postavljena i 2 punjača za električne automobile, gde će potrošači moći ubuduće potpuno besplatno da dopune svoje vozila. Lidl se postarao da uz otvaranje novih prodavnica, učestvuje i u realizaciji infrastrukturnih projekata koje su od koristi za lokalne zajednice, pa je prilikom izgradnje prodavnice u Nišu, kompanija investirala i u deo saobraćajne infrastrukture u okolini parcele.

Radno vreme novih prodavnica u naselju Galenika i u Nišu je od 08:00 časova, pa do 22:00 časa, svakog dana u nedelji.

**O** **Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 74 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)